ผู้ก่อตั้งซานริโอ เนรมิต เฮลโล คิตตี้ ลงจากตำแหน่งCEO ส่งต่อรุ่นหลาน
นายชินทาโร ทสึจิ ผู้ก่อตั้งบริษัท ซานริโอ และเนรมิตตัวการ์ตูน เฮลโล คิตตี้ จนโด่งดังทั่วโลก ก้าวลงจากตำแหน่งซีอีโอ ส่งไม้ต่อให้รุ่นหลานบริหารงาน(13 มิ.ย.63) นายชินทาโร ทสึจิ วัย 92 ปี ผู้ก่อตั้งบริษัท ซานริโอ ผู้ผลิตสิ่งของเครื่องใช้ลวดลายการ์ตูนสุดน่ารักของญี่ปุ่น และเจ้าของลิขสิทธิ์ตัวการ์ตูน เฮลโล คิตตี้ ได้ประกาศว่าจะก้าวลงจากตำแหน่งซีอีโอ มีผลในวันที่ 1 ก.ค. นี้ โดยจะส่งมองตำแหน่งให้นายโทโมคุนิ ทสึจิ หลานชายวัย 31 ปี ดำรงตำแหน่งแทน หลังจากที่บุตรชายของนายชินทาโร เสียชีวิตจากหัวใจล้มเหลว เมื่อปี 2556 ที่ผ่านมา ทำให้ธุรกิจต้องส่งต่อไปยังรุ่นหลาน ซึ่งนับเป็นการเปลี่ยนตัวผู้บริหารระดับสูงของบริษัท ซานริโอ เป็นครั้งแรกในรอบกว่า 6 ทศวรรษบริษัท ซานริโอ ก่อตั้งขึ้นในยุคปี 1960 และ เฮลโล คิตตี้ เป็นตัวการ์ตูนสุดน่ารัก ครองใจผู้มาหลายยุคสมัย สินค้าลายเฮลโล คิตตี้ ไม่ว่าจะเป็นของเล่น เครื่องเขียน เสื้อผ้าและของใช้ต่างๆ สร้างรายได้หลายพันล้านดอลลาร์สหรัฐ ให้กับ บริษัท ซานริโอ เป็นเวลานานกว่า 50 ปีแล้ว และยังกลายเป็นตัวการ์ตูนสัญลักษณ์ของญี่ปุ่นด้วย แต่ในช่วงหลายปีที่ผ่านมา ยอดขายสินค้า เฮลโล คิตตี้ ซบเซาลงลง และบริษัท ซานริโอ ต้องเผชิญความท้าทายทางธุรกิจในโลกเศรษฐกิจเปราะบาง.
นายชินทาโร ทสึจิ ผู้ก่อตั้งบริษัท ซานริโอ และเนรมิตตัวการ์ตูน เฮลโล คิตตี้ ให้โด่งดังทั่วโลก ก้าวลงจากตำแหน่งซีอีโอ ส่งไม้ต่อให้รุ่นหลานบริหารงาน
คิตตี้,ญี่ปุ่น,ซานริโอ,ซีอีโอ,เฮลโล คิตตี้,ชินทาโร ทสึจิ